১৭ রমজান হল ইসলামি চান্দ্র বর্ষপঞ্জির নবম মাস রমজানের ১৭তম দিন। এই দিনটি হিজরী বর্ষপঞ্জির ২৫৩তম দিন হিসেবে গণ্য হয় ( যদি শাবান মাস ২৯ দিনে শেষ হয়) অথবা ২৫৪তম বা ২৫৫তম দিন হতে পারে যদি শাবানসহ অন্যান্য মাস ৩০ দিনে সম্পন্ন হয়। এই দিনটির পর বছর শেষ হতে আরও প্রায় ১০১ বা ১০২ দিন বাকি থাকে। ১৭ রমজান বদর যুদ্ধ সংঘটিত হয়েছিল।   ঐতিহাসিক ঘটনাবলি   ২ হিজরি: এই দিনে বিখ্যাত বদরের যুদ্ধ সংঘটিত হয়। এটি ইসলামের ইতিহাসে প্রথম বড় সামরিক সংঘর্ষ ছিল, যেখানে মহানবী মুহাম্মাদের নেতৃত্বে মুসলিম বাহিনী মক্কার কুরাইশ বাহিনীর বিরুদ্ধে বিজয় অর্জন করে। এই যুদ্ধ ইসলামের রাজনৈতিক ও সামরিক ভিত্তি গঠনে গুরুত্বপূর্ণ ভূমিকা পালন করে।   ৪০ হিজরী: কুখ্যাত খারিজি আব্দুর রহমান ইবনে মুলজিম এই দিনে ইসলামের চতুর্থ খলিফা আলি ইবনে আবি তালিবকে ফজরের নামাজের সময় বিষাক্ত খঞ্জর দিয়ে আঘাত করেন।  পরবর্তীতে এই আঘাতের কারণে হযরত আলী শহীদ হন।   ২২৩ হিজরী: খলীফা আল-মু'তাসিম বিল্লাহের নেতৃত্বে মুসলিমরা আমোরিয়া যুদ্ধে বাইজেন্টাইন সাম্রাজ্যকে পরাজিত করে। এটি একটি কৌশলগত ও প্রতিশোধমূলক অভিযান ছিল।  ২৫৬ হিজরী: এই দিন সাহিবুয যিঞ্জ নামে পরিচিত বিদ্রোহী নেতা আলি ইবনে মুহাম্মাদ তার বাহিনী নিয়ে আহওয়াজ শহরে প্রবেশ করে।  ৪০৫ হিজরী: ফাতেমীয় খলীফা আল হাকিম বিআমরিল্লাহ তার ও প্রজাদের মাঝে মধ্যস্থতাকারী হিসেবে ইবনুল ফুরাতকে নিয়োগ দেন।  ৪৯০ হিজরী: ফাতেমীয় খলীফা আল-মুস্তাআলী বিল্লাহের অধীনে শাম অঞ্চল পুনরায় ফাতেমীয় শাসনের অধীনে আসে, যখন সেনাপতি আফজাল শাহানশাহ জেরুজালেম অবরোধ করেন।  ৭০৬ হিজরী: বিচারক তকিউদ্দীন হাম্বালী সুফী দার্শনিক মুহাম্মাদ আল-বাজারবাকীর রক্তপাত বন্ধের নির্দেশ দেন, যিনি বহুজনের দৃষ্টিতে নাস্তিক ছিলেন।  ১২১২ হিজরী: ফরাসিরা নোপোলিয়ন বোনাপার্টের নেতৃত্বে মিশর আক্রমণের সিদ্ধান্ত গ্রহণ করে, যা "ফরাসি অভিযান" নামে পরিচিত।  ১৩১৩ হিজরী: ইথিওপীয় বাহিনী আদোয়া যুদ্ধে ঔপনিবেশিক ইতালীয় বাহিনীকে পরাজিত করে।  ১৩২৪ হিজরী: আবদুল আজিজ ইবনে সৌদের নেতৃত্বে কাসিম অঞ্চল থেকে উসমানীয় বাহিনী প্রত্যাহার শুরু করে।  ১৩৩৫ হিজরী: টমাস এডওয়ার্ড লরেন্সের নেতৃত্বে আরব বাহিনী আকাবা বন্দর দখল করে, যা তখন উসমানীয়দের নিয়ন্ত্রণে ছিল।  ১৪০২ হিজরী:   ইরাকের দুজাইল শহরে সাদ্দাম হোসেনের উপর হত্যাচেষ্টার পর ১৪০ জনকে হত্যা করা হয়।   সেনেগালে "ত্রোৎস্কীয় পার্টি" স্বীকৃতি পায়।  ১৪০৪ হিজরী: কুয়েতের ইসলামী দাতব্য সংস্থা "আল-জাময়িয়া আল-খাইরিয়্যা আল-ইসলামিয়্যা" গঠনের অনুমোদন প্রদান করা হয়।  ১৪১৬ হিজরী: একটি তুর্কি বোয়িং বিমান আটলান্টিক মহাসাগরে বিধ্বস্ত হয়ে সব যাত্রী ও ক্রু নিহত হয়।  ১৪২০ হিজরী:   আলজেরিয়ায় একদল সশস্ত্র ব্যক্তি দেশটির রাজধানীর প্রবেশপথে ২৬ জনকে হত্যা করে।  কয়েকজন পাকিস্তানি ছিনতাইকারী কাঠমান্ডু ও নয়াদিল্লির মধ্যবর্তী রুটে একটি ভারতীয় যাত্রীবাহী বিমান ছিনতাই করে।  ১৪২৫ হিজরী: আল-কায়েদা সংগঠনের নেতা ওসামা বিন লাদেন একটি ভিডিও বার্তায় উপস্থিত হন, যেখানে তিনি ১১ সেপ্টেম্বরের হামলার যুক্তি ব্যাখ্যা করেন।  ১৪২৯ হিজরী: ইয়েমেনের রাজধানী সানায় অবস্থিত মার্কিন দূতাবাসে গাড়ি বোমা হামলায় ১৬ জন ইয়েমেনি নাগরিক নিহত হয়।  ১৪৩০ হিজরী: ইসরায়েলি সরকার প্রধানমন্ত্রী বেঞ্জামিন নেতানিয়াহুর পরিকল্পনা অনুমোদন করে, যার মাধ্যমে পশ্চিম তীরে শত শত অবৈধ বসতি স্থাপনকারী জন্য আবাসন নির্মাণের সিদ্ধান্ত গৃহীত হয়। যদিও এই সিদ্ধান্তটি মার্কিন যুক্তরাষ্ট্রের সমালোচনার মুখে পড়ে।  ১৪৩৬ হিজরী: সোলার ইমপালস-২ নামক একটি বৈদ্যুতিক জাপান থেকে উড়ে এসে হাওয়াইতে অবতরণ করে। এইভাবে এটি আবুধাবি থেকে শুরু হওয়া একটি বৃত্তাকার নৌপরিক্রমণ যাত্রা সম্পন্ন করে।  ১৪৩৯ হিজরী: তিউনিসিয়ার কারকেনা দ্বীপের উপকূলে এক অভিবাসীবাহী নৌকা ডুবে যায়, যাতে অন্তত ৭০ জন প্রাণ হারান।  ১৪৪০ হিজরী: ইন্দোনেশিয়ার প্রেসিডেন্ট জোকো উইদোদো দ্বিতীয়বারের মত রাষ্ট্রপতি পদে নির্বাচিত হন, যেখানে তিনি ১৪৪০ হিজরি সালে ১২ শাবানে অনুষ্ঠিত সাধারণ নির্বাচনে ৫৫.৫০% ভোট অর্জন করেন।  ১৪৪৬ হিজরী: গাজা উপত্যকায় ইসরায়েলি বোমা হামলা সংঘটিত হয়, যাতে ৪০০ জনের বেশি শহীদ হন এবং শত শত আহত হন।   জন্ম    ১২৯৬ হিজরি: আলী আল-জুশি, একজন সৌদি ফকীহ (ইসলামী আইনের পণ্ডিত), শরঈ বিচারক ও কবি।  ১৩৩৮ হিজরি: আব্দুর রহমান রাফেত আল-বাশা, একজন সিরীয় সাহিত্যিক।  ১৩৪৬ হিজরি: আদেল আদহাম, একজন মিশরীয় অভিনেতা।  ১৩৬৪ হিজরি: নাবিল খালেদ, একজন মিশরীয় লেখক।  ১৩৮১ হিজরি: আবেদ ফাহদ, একজন সিরীয় অভিনেতা।  ১৩৯৮ হিজরি: তকি মুবারক আস-সিয়াবি, একজন ওমানি ফুটবল খেলোয়াড়।  ১৪০৪ হিজরি:  ইয়াসমিন জামাল, একজন মিশরীয় অভিনেত্রী।  মারাম আবদুল আজীজ, একজন সৌদি অভিনেত্রী।   মৃত্যু    ২ হিজরি: নবী মুহাম্মদের প্রথম স্ত্রী খাদিজা বিনতে খুয়াইলিদের গর্ভজাত কন্যা ও উসমান ইবনে আফফানের স্ত্রী রুকাইয়াহ বিনতে মুহাম্মাদ।   ৫৮ হিজরি: আয়েশা বিনতে আবু বকর, ইসলামের নবী মুহাম্মাদের স্ত্রী।  ৯৫ হিজরি: হাজ্জাজ বিন ইউসুফ, একজন উমাইয়া সামরিক নেতা ( এও বলা হয়, তিনি ২১ রমজানে মৃত্যুবরণ করেছিলেন)।  ১২৪ হিজরি: মুহাম্মাদ ইবনে মুসলিম আয-জুহরী, একজন প্রসিদ্ধ হাদীস পণ্ডিত ও ফকীহ।  ১৩০ হিজরি: আবদুল্লাহ ইবনে জাকওয়ান, একজন তাবেয়ী, মদীনার ফকীহ ও হাদীস বর্ণনাকারী।  ৬০৩ হিজরি: ফাখার ইবনে মা'দ আল-মূসাওয়ী, একজন শিয়া ফকীহ ও মুহাদ্দিস।  ৭১০ হিজরি: কুতবুদ্দীন শিরাযী, একজন মুসলিম দার্শনিক, গণিতবিদ ও পদার্থবিজ্ঞানী।  ১৩৩২ হিজরি: ফাদিল শারাবিয়ানী, একজন ইরানি মুসলিম আলেম ও শিক্ষক।  ১৩৮৯ হিজরি: বাহাউদ্দীন হেসাম জাদাহ, একজন ইরানি সমাজবিজ্ঞানী, সাংবাদিক, অনুবাদক, লেখক ও কবি।  ১৪০২ হিজরি: আহমাদ নাজাফি জাঞ্জানি, একজন ইরাকি-ইরানি শিয়া ফকীহ ও চারুলিপিকার।  ১৪৩২ হিজরি: আব্দুর রহমান বিন সাঈদ: একজন সৌদি ক্রীড়াবিদ।  ১৪৪৬ হিজরি: আবু ইসহাক আল-হুওয়াইনি: একজন মিশরীয় সুন্নী আলেম, মুহাদ্দিস ও দাঈ।   আরো দেখুন    ১৯ রমজান   ২১ রমজান  ২৩ রমজান   গ্রন্থপঞ্জি                                       তথ্যসূত্র   বিষয়শ্রেণী:ইসলামি বর্ষপঞ্জির দিন বিষয়শ্রেণী:হিজরি তারিখ বিষয়শ্রেণী:রমজান